5. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักของบริษัทฯ และบริษัทย่อยของบริษัทฯ

ณ วันที่ 31 ธันวาคม 2549 สินทรัพย์ถาวรหลักที่บริษัทฯ และบริษัทย่อยที่ใช้ในการประกอบธุรกิจ
มีมูลค่าสุทธิหลังหัก
ค่าเสื่อมราคาสะสมและสำรองการด้อยค่าต่างๆ ตามที่ปรากฏในงบการเงินรวมของบริษัทฯ เท่ากับ
74,138.1 ล้านบาท ซึ่งบริษัทฯ และบริษัทย่อยเป็นเจ้าของกรรมสิทธิ์ในสินทรัพย์ดังกล่าว
ดังรายละเอียดดังต่อไปนี้

+--------------------------------------+-------------------------------+
| รายการ                               | ม                             |
|                                      | ูลค่าสุทธิตามบัญชีหลังค่าเสื่อมราคาสะสม |
|                                      |                               |
|                                      | และสำรองการด้อยค่าต่างๆ          |
|                                      | (ล้านบาท)                      |
+======================================+===============================+
| ที่ดิน                                  | 2,575.3                       |
+--------------------------------------+-------------------------------+
| อาคาร                                | 982.0                         |
+--------------------------------------+-------------------------------+
| ส่วนปรับปรุงสินทรัพย์ที่เช่า                  | 4.8                           |
+--------------------------------------+-------------------------------+
| โรงกลั่นน้ำมัน                           | 56,302.6                      |
+--------------------------------------+-------------------------------+
| โรงผลิตกระแสไฟฟ้า                      | 15,553.3                      |
+--------------------------------------+-------------------------------+
| ระบบสายส่งไฟฟ้า                        | 192.6                         |
+--------------------------------------+-------------------------------+
| โรงกลั่นน้ำมันหล่อลื่นพื้นฐาน                 | 6,302.9                       |
+--------------------------------------+-------------------------------+
| โรงงานผลิตพาราไซลีน                    | 8,606.7                       |
+--------------------------------------+-------------------------------+
| เครื่องจักร เครื่องมือและอุปกรณ์โรงงาน       | 2,040.2                       |
+--------------------------------------+-------------------------------+
| เรือบรรทุกน้ำมันและผลิตภัณฑ์เคมีเหลว         | 527.8                         |
+--------------------------------------+-------------------------------+
| เครื่องตกแต่ง ติดตั้ง เครื่องใช้สำนักงานและอื่นๆ | 473.7                         |
+--------------------------------------+-------------------------------+
| ยานพาหนะ                             | 22.6                          |
+--------------------------------------+-------------------------------+
| งานระหว่างก่อสร้าง                      | 10,814.6                      |
+--------------------------------------+-------------------------------+
| รวม – มูลค่าสุทธิตามราคาทุน               | 104,399.1                     |
+--------------------------------------+-------------------------------+
| หัก                                   | (44,680.6)                    |
| ค่าเสื่อมราคาสะสมและค่าเผื่อด้อยค่าของสินทรัพย์ |                               |
+--------------------------------------+-------------------------------+
| รวม -                                | 59,718.5                      |
| มูลค่าสุทธิหลังหัก                         |                               |
| ค่าเสื่อมราคาสะสมและค่าเผื่อด้อยค่าของสินทรัพย์ |                               |
+--------------------------------------+-------------------------------+
| ส่วนเกินทุนจากการตีราคาที่ดิน โรงกลั่นน้ำมัน    | 14,419.6                      |
| เครื่องจักรและอุปกรณ์                     |                               |
+--------------------------------------+-------------------------------+
| รวม – มูลค่าสุทธิสินทรัพย์ถาวรหลัก           | 74,138.1                      |
+--------------------------------------+-------------------------------+

บริษัทฯ

ณ วันที่ 31 ธันวาคม 2549 บริษัทฯ มีสินทรัพย์ถาวรหลักที่ใช้ในการประกอบธุรกิจหลายรายการ
อาทิเช่น ที่ดิน อาคาร โรงกลั่นน้ำมัน เครื่องจักร และอุปกรณ์ เป็นต้น ซึ่งบริษัทฯ
เป็นเจ้าของกรรมสิทธิ์ในสินทรัพย์ดังกล่าวทั้งสิ้น ดังรายละเอียดต่อไปนี้

  -------------------------------------------------- ----------------- -------------------------
  รายการ                                             มูลค่าสุทธิตามบัญชี     ภาระผูกพัน (บาท)
                                                     (ล้านบาท)          

  ที่ดิน                                                2,571.0           -

  อาคาร                                              716.5             -

  โรงกลั่นน้ำมัน                                         56,429.7          -

  เครื่องจักร เครื่องมือ และอุปกรณ์ โรงงาน                   921.4             -

  เครื่องตกแต่ง ติดตั้ง เครื่องใช้สำนักงาน                     292.3             -
  และอื่นๆ                                                               

  ยานพาหนะ                                           10.1              -

  งานระหว่างก่อสร้าง                                    7,892.1           -

  รวม – มูลค่าสุทธิตามราคาทุน                             68,833.1          -

  หักค่าเสื่อมราคาสะสมและค่าเผื่อด้อยค่าของสินทรัพย์             (34,464.1)        -

  รวม -                                              34,369.0          -
  มูลค่าสุทธิหลังหักค่าเสื่อมราคาสะสมและค่าเผื่อด้อยค่าของสินทรัพย์                     

  ส่วนเกินทุนจากการตีราคาที่ดิน โรงกลั่นน้ำมัน เครื่องจักรและอุปกรณ์ 14,419.6          -

  รวม - มูลค่าสุทธิสินทรัพย์ถาวรหลัก                         48,788.6          -
  -------------------------------------------------- ----------------- -------------------------

เมื่อวันที่ 15 มิถุนายน 2549 บริษัทฯ ได้ทำการจำหน่ายสถานีบริการน้ำมัน (ธนาซิตี้)
ที่ดินพร้อมอุปกรณ์ที่เกี่ยวข้องให้กับบริษัท ปตท. จำกัด (มหาชน) ในราคาประเมิน 105 ล้านบาท

บริษัทย่อย

ณ วันที่ 31 ธันวาคม 2549 บริษัทย่อยของบริษัทฯ ทั้งห้าแห่งกล่าวคือ บจ. ไทยออยล์มารีน บจ.
ไทยออยล์เพาเวอร์
บจ. ผลิตไฟฟ้าอิสระ บจ. ไทยพาราไซลีน และ บมจ. ไทยลู้บเบส
มีสินทรัพย์ถาวรหลักที่ใช้ในการประกอบธุรกิจหลายรายการ อาทิเช่น ที่ดิน อาคารสำนักงาน
โรงไฟฟ้า โรงงาน และเครื่องจักร เป็นต้น ดังรายละเอียดต่อไปนี้

+-------------------------+---------------+----------------------------+
| รายการ                  | มูลค่าสุทธิตามบัญชี | ภาระผูกพัน                   |
|                         | (ล้านบาท)      | (ล้านบาท)                   |
+=========================+===============+============================+
| ที่ดิน                     | 4.3           | -                          |
+-------------------------+---------------+----------------------------+
| อาคาร                   | 265.5         | -                          |
+-------------------------+---------------+----------------------------+
| ส่วนปรับปรุงสินทรัพย์ที่เช่า     | 4.8           | -                          |
+-------------------------+---------------+----------------------------+
| โรงไฟฟ้า โรงงาน เครื่องจักร | 31,454.6      | -   โรงไฟฟ้าของบจ.          |
| เครื่องมือและอุปกรณ์โรงงาน   |               |     ผลิตไฟฟ้า                |
|                         |               | อิสระได้นำไปจำนองเป็นหลักประกัน |
|                         |               | อันดับหนึ่งสำหรับเงินกู้ยืมเพื่อใช้ในก |
|                         |               | ารก่อสร้างโรงงานและเป็นทุนหมุนเ |
|                         |               | วียนกับกลุ่มสถาบันการเงินหลายแห่ง |
|                         |               |     วงเงิน 16,210           |
|                         |               |                            |
|                         |               | ล้านบาทและจำนองเป็นหลักประกันอ |
|                         |               | ันดับสองสำหรับสัญญาซื้อขายไฟฟ้ากับ |
|                         |               |     กฟผ. ในวงเงิน 1,000     |
|                         |               |     ล้านบาท                 |
|                         |               |                            |
|                         |               | -   โรงไฟฟ้า โรงงาน หม้อไอน้ำ |
|                         |               |     (Boiler)               |
|                         |               |     เครื่องกำเนิดไฟฟ้ากังหันก๊าซ  |
|                         |               |     หม้อแปลงไฟฟ้า            |
|                         |               |     ชุดผลิตน้ำบริสุทธิ์           |
|                         |               |     เครื่องกำเนิดไฟฟ้ากังหันไอน้ำ |
|                         |               |     ของบจ.                 |
|                         |               |     ไทยออยล์เพา             |
|                         |               | เวอร์ได้นำไปจำนองเป็นหลักประกัน |
|                         |               | หนี้สินเชื่อกับสถาบันการเงินสองแห่ง |
|                         |               |     ในวงเงิน 2,696 ล้านบาท   |
|                         |               |                            |
|                         |               | -   โรงกลั่นน้ำมันหล่อลื่นพื้นฐาน   |
|                         |               |     เครื่องจักรและอุปกรณ์ของ    |
|                         |               |     บมจ. ไทยลู้บเบส          |
|                         |               |                            |
|                         |               |  ได้จดจำนองเป็นหลักทรัพย์ค้ำประก |
|                         |               | ันเงินกู้ยืมธนาคารแห่งหนึ่งในวงเงิน |
|                         |               |     560 ล้านบาท             |
+-------------------------+---------------+----------------------------+
| ระบบสายส่งไฟฟ้า           | 192.6         | -                          |
+-------------------------+---------------+----------------------------+
| เรือบร                   | 527.8         | รวมเรือบรรทุกน้ำมัน 3 ลำ       |
| รทุกน้ำมันและผลิตภัณฑ์เคมีเหลว |               | และผลิตภัณฑ์เคมีเหลว 2 ลำ      |
|                         |               | โดยบจ.                     |
|                         |               | ไทยออยล์มารีนได้นำ            |
|                         |               | เรือบรรทุกผลิตภัณฑ์เคมีเหลวจำนวน |
|                         |               | 1                          |
|                         |               | ลำไปจำนองเป                |
|                         |               | ็นหลักประกันเงินกู้ยืมระยะสั้นวงเงิน |
|                         |               | 10 ล้านบาท                  |
|                         |               | และวงเงินเบิกเกินบัญชี 10       |
|                         |               | ล้านบาท                     |
+-------------------------+---------------+----------------------------+
| เครื่องตกแต่ง ติดตั้ง         | 181.4         | -                          |
| เครื่องใช้สำนักงานและอื่นๆ    |               |                            |
+-------------------------+---------------+----------------------------+
| ยานพาหนะ                | 12.5          | -                          |
+-------------------------+---------------+----------------------------+
| งานระหว่างก่อสร้าง         | 2,922.5       | -                          |
+-------------------------+---------------+----------------------------+
| รวม – มูลค่าสุทธิตามราคาทุน  | 35,566.0      | -                          |
+-------------------------+---------------+----------------------------+
| หักค่าเสื่อมราคาสะส         | (10,216.5)    | -                          |
| มและค่าเผื่อด้อยค่าของสินทรัพย์ |               |                            |
+-------------------------+---------------+----------------------------+
| รวม –                   | 25,349.5      | -                          |
| มูล                      |               |                            |
| ค่าสุทธิหลังหักค่าเสื่อมราคาสะส |               |                            |
| มและค่าเผื่อด้อยค่าของสินทรัพย์ |               |                            |
+-------------------------+---------------+----------------------------+
| ส่วนเกินทุนจ               | 0.0           | -                          |
| ากการตีราคาที่ดินโรงกลั่นน้ำมัน |               |                            |
| เครื่องจักรและอุปกรณ์        |               |                            |
+-------------------------+---------------+----------------------------+
| รวม -                   | 25,349.5      | -                          |
| มูลค่าสุทธิสินทรัพย์ถาวรหลัก    |               |                            |
+-------------------------+---------------+----------------------------+

5.2 สินทรัพย์ไม่มีตัวตน

5.2.1 สิทธิในการใช้ท่อส่งน้ำและท่อส่งก๊าซธรรมชาติ

ตามสัญญาใช้น้ำซึ่งบริษัทฯ ทำกับบริษัท จัดการและพัฒนาทรัพยากรน้ำภาคตะวันออก จำกัด (มหาชน)
บริษัทฯ มีสิทธิในการต่อท่อรับน้ำเข้ากับท่อส่งน้ำหนองปลาไหล-หนองค้อ และท่อส่งน้ำหนองค้อ –
แหลมฉบัง เพื่อรับน้ำมาใช้ในกระบวนการ
กลั่นน้ำมัน
โดยได้รับอนุญาตจากหน่วยงานที่เกี่ยวข้องให้ใช้พื้นที่วางท่อผ่านไปต่อเชื่อมที่รับน้ำของบริษัทฯ

นอกจากนี้ บริษัทฯ มีสิทธิในการใช้ท่อขนส่งก๊าซธรรมชาติของ บมจ. ปตท.
เพื่อใช้ในการขนส่งก๊าซธรรมชาติมาใช้ในกระบวนการผลิตน้ำมันเชื้อเพลิงภายในโรงกลั่นน้ำมัน
เป็นระยะเวลา 15 ปี
โดยค่าใช้ท่อจะถูกคิดคำนวณรวมไว้เป็นส่วนหนึ่งของค่าก๊าซในแต่ละเดือนตามสูตรการคำนวณตามสัญญา
ทั้งนี้ บริษัทฯ ยังสามารถที่จะต่ออายุสัญญาต่อไปอีกได้ โดยบริษัทฯ
แจ้งความประสงค์ต่อ บมจ. ปตท. เป็นลายลักษณ์อักษรล่วงหน้าไม่น้อยกว่า 6 เดือน

5.2.2 สิทธิตามสัญญาเช่าที่ดินและอาคาร

บริษัทฯ มีสิทธิในการใช้ประโยชน์ในที่ดินราชพัสดุ เพื่อใช้เป็นโรงกลั่นน้ำมันและบ้านพักพนักงาน
ซึ่งตั้งอยู่ที่จังหวัดชลบุรี จำนวนพื้นที่รวม 1,499 ไร่ 3 งาน 26 ตารางวา (คิดเป็นร้อยละ 77
ของพื้นที่รวมของโรงกลั่นน้ำมันของบริษัทฯ ที่อำเภอ
ศรีราชา) เป็นระยะเวลา 30 ปี โดยสัญญานี้จะสิ้นสุดในวันที่ 10 กันยายน 2565 โดยในทุกๆ 5
ปีค่าเช่าจะเพิ่มขึ้นในอัตราร้อยละ 15 โดยตั้งแต่เดือนกันยายน 2547
อัตราค่าเช่ารายปีของที่ดินกำหนดไว้เป็นจำนวนประมาณ 152 ล้านบาท

บริษัทฯ
ได้รับอนุญาตจากกรมธนารักษ์ให้นำสิทธิการเช่าที่ดินราชพัสดุบางส่วนไปให้บริษัทย่อยและบริษัทที่เกี่ยวข้องกับบริษัทฯ
เช่าช่วง คิดเป็นร้อยละ 9 ของพื้นที่รวมของโรงกลั่นน้ำมันของบริษัทฯ โดยบริษัทฯ
จะต้องชำระค่าเช่ารายปีเพิ่มเติมให้แก่กรมธนารักษ์ จำนวนประมาณ 4 ล้านบาท นอกจากนี้ บริษัทฯ
ได้ให้บริษัทย่อยและบริษัทที่เกี่ยวข้องกับบริษัทฯ เช่าที่ดิน
ของบริษัทฯ คิดเป็นร้อยละ 6 ของพื้นที่รวมของโรงกลั่นน้ำมันของบริษัทฯ
โดยมีกำหนดระยะเวลาเช่าและเช่าช่วงเท่ากับอายุสัญญาเช่าที่บริษัทฯ
เหลืออยู่ตามสัญญาเช่าที่ดินราชพัสดุ โดย บจ. ไทยออยล์เพาเวอร์
เช่าและเช่าช่วงเพื่อก่อสร้างโรงไฟฟ้าพลังความร้อนร่วมและ บจ. ผลิตไฟฟ้าอิสระ
เช่าช่วงเพื่อก่อสร้างโรงไฟฟ้า ทั้งนี้ บจ. ไทยออยล์เพาเวอร์
ได้รับอนุญาตจากกรมธนารักษ์ให้นำสิทธิการเช่าช่วงที่ดินดังกล่าวไปเป็นส่วนหนึ่งของหลักประกันตามสัญญาเงินกู้กับสถาบันการเงินสองแห่ง
โดย บจ.
ไทยออยล์เพาเวอร์ได้จดทะเบียนจำนองเครื่องจักรและอาคารที่ก่อสร้างบนที่ดินที่ให้เช่าช่วงไปจำนองเป็นหลักประกันสัญญาเงินกู้ระหว่าง
บจ. ไทยออยล์เพาเวอร์ กับกลุ่มสถาบันการเงินสองแห่งในวงเงินประมาณ 2,696 ล้านบาท

5.2.3 สิทธิในการได้รับการส่งเสริมการลงทุน

บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุนตามหลักเกณฑ์และวิธีการที่กำหนดในพระราชบัญญัติส่งเสริมการลงทุน
โดยได้รับสิทธิและประโยชน์ในการประกอบกิจการประเภทโรงกลั่นน้ำมัน ได้แก่
สิทธิในการนำคนต่างด้าวซึ่งเป็นช่างฝีมือและผู้ชำนาญการเข้ามาในราชอาณาจักรตามจำนวนและกำหนดระยะเวลาเท่าที่คณะกรรมการส่งเสริมการลงทุนเห็นสมควร
และได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้
โดยได้รวมถึงสิทธิการยกเว้นอากรขาเข้าสำหรับเครื่องจักรและอุปกรณ์ในโครงการขยายกำลังการกลั่น
หน่วยกลั่นน้ำมันดิบที่ 3 อีกด้วย

คณะกรรมการส่งเสริมการลงทุน ได้มีมติอนุมัติให้การส่งเสริมฯ
โครงการขยายทุ่นรับน้ำมันดิบกลางทะเล ในเดือนธันวาคม 2548 และในเดือนพฤษภาคม 2549
ที่ผ่านมา บริษัทฯ ได้รับการส่งเสริมฯ ในโครงการผลิตพลังงานไฟฟ้าและไอน้ำ ซึ่งโครงการทั้งสอง
เข้าข่ายกิจการที่คณะกรรมการส่งเสริมการลงทุนให้ความสำคัญเป็นพิเศษ
ได้รับยกเว้นอากรขาเข้าสำหรับเครื่องจักรและอุปกรณ์ ถึงวันที่ 6 มีนาคม 2552 และ 28
กุมภาพันธ์ 2552 ตามลำดับ สิทธิยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8
ปีนับตั้งแต่วันที่เริ่มมีรายได้จากการประกอบกิจการ และสิทธิประโยชน์อื่นตามเกณฑ์

บริษัทย่อยของบริษัทฯ
ได้รับสิทธิประโยชน์ในการประกอบกิจการจากคณะกรรมการส่งเสริมการลงทุนเช่นเดียวกัน
สิทธิดังกล่าวรวมถึงสิทธิในการได้รับอนุญาตนำคนต่างด้าวซึ่งเป็นช่างฝีมือและผู้ชำนาญการเข้ามาในราชอาณาจักร
สิทธิในการได้รับอนุญาตให้นำหรือส่งเงินออกนอกราชอาณาจักรเป็นเงินต่างประเทศ
และสิทธิไม่ต้องนำเงินปันผลจากกิจการที่ได้รับการส่งเสริมการลงทุนซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่กำหนด
รวมถึงสิทธิใน

การยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8
ปีนับตั้งแต่วันที่เริ่มมีรายได้จากการประกอบกิจการที่ได้รับการส่งเสริมกล่าวคือ

-   บจ. ไทยออยล์มารีน ได้รับการส่งเสริมในกิจการขนส่งทางเรือ
    โดยได้รับยกเว้นภาษีเงินได้นิติบุคคลตั้งแต่วันที่ 23 เมษายน 2545 ถึงวันที่ 22 เมษายน
    2553 และ 21 เมษายน 2547 ถึงวันที่ 20 เมษายน 2555

-   บจ. ไทยพาราไซลีน ได้รับการส่งเสริมในกิจการผลิตผลิตภัณฑ์ปิโตรเคมี
    โดยได้รับยกเว้นภาษีเงินได้นิติบุคคลตั้งแต่วันที่ 20 พฤศจิกายน 2544 ถึงวันที่ 19 พฤศจิกายน
    2552

-   บจ.ไทยออยล์เพาเวอร์ ได้รับการส่งเสริมในกิจการผลิตไฟฟ้าและไอน้ำ
    โดยได้รับยกเว้นภาษีเงินได้นิติบุคคล
    ตั้งแต่วันที่ 1 เมษายน 2541 ถึงวันที่ 31 มีนาคม 2549

-   บจ. ผลิตไฟฟ้าอิสระ ได้รับการส่งเสริมในกิจการผลิตไฟฟ้า
    โดยได้รับยกเว้นภาษีเงินได้นิติบุคคลตั้งแต่วันที่
    15 สิงหาคม 2543 ถึงวันที่ 14 สิงหาคม 2551

บจ. ไทยออยล์มารีน และ บจ. ไทยพาราไซลีน ได้รับยกเว้นอากรนำเข้าเครื่องจักรและอุปกรณ์
จนถึงวันที่ 27 มีนาคม 2550 และ 30 ธันวาคม 2552 ตามลำดับ
สำหรับสิทธิประโยชน์ยกเว้นอากรนำเข้าเครื่องจักรและอุปกรณ์ของ บมจ. ไทยลู้บเบส บจ.
ไทยออยล์เพาเวอร์ และ บจ. ผลิตไฟฟ้าอิสระ ได้สิ้นสุดเมื่อวันที่ 29 มิถุนายน 2542 3 ธันวาคม
2544 และ 17 ตุลาคม 2547 ตามลำดับ

นอกจากนี้ ในเดือนกันยายน 2549 บจ. ไทยพาราไซลีน
ได้รับการส่งเสริมกิจการผลิตผลิตภัณฑ์ปิโตรเคมีอีกหนึ่งโครงการ ซึ่งเป็นส่วนหน่วยการผลิตใหม่
โดยได้รับสิทธิลดหย่อนอากรขาเข้ากึ่งหนึ่ง สำหรับเครื่องจักรที่มีอากรขาเข้าไม่ต่ำกว่าร้อยละ 10
เป็นเวลา 30 เดือน และยกเว้นภาษีเงินได้นิติบุคคลเป็นระยะเวลา 3 ปี
นับตั้งแต่วันที่เริ่มมีรายได้จากการประกอบกิจการ และสิทธิประโยชน์อื่นตามเกณฑ์

5.3 การประกันภัยธุรกิจและทรัพย์สินที่ใช้ในการประกอบธุรกิจ

การซื้อประกันภัยของบริษัทฯ และบริษัทย่อยของบริษัทฯ
จะครอบคลุมถึงประกันภัยคุ้มครองสรรพภัยรวมถึงชดเชยการสูญเสียรายได้เนื่องจากธุรกิจหยุดชะงัก
(ยกเว้นบจ. ไทยออยล์มารีน) ประกันภัยความรับผิดต่อผลิตภัณฑ์และบุคคลที่สาม
สำหรับการประกันภัยธุรกิจหยุดชะงักของบริษัทฯ นั้น
นอกจากการคุ้มครองการสูญเสียรายได้อันเนื่องมาจากการเกิดอุบัติเหตุของ
ทรัพย์สินของตนเองแล้ว
ยังรวมคุ้มครองไปถึงการสูญเสียรายได้เนื่องจากธุรกิจหยุดชะงักของบริษัทย่อยของบริษัทฯ ด้วย ทั้งนี้
การจัดซื้อประกันภัยของบริษัทฯ และบริษัทย่อยได้พิจารณาให้เป็นไปตามมาตรฐานสากลที่พึงปฏิบัติ
นอกจากนี้ ในเดือนเมษายน 2547 บริษัทฯ
ได้โอนสิทธิเรียกร้องตามกรมธรรม์ประกันภัยคุ้มครองความเสี่ยงทุกประเภท
รวมถึงการชดเชยการสูญเสียรายได้ให้เจ้าหนี้ของบริษัทฯ ภายใต้สัญญาการจัดหาเงินกู้ยืมใหม่
ซื้อหนี้คืนและแลกเปลี่ยนหนี้เงินกู้ยืมระยะยาว

ในด้านธุรกิจโรงไฟฟ้าของบจ. ไทยออยล์เพาเวอร์ และ บจ. ผลิตไฟฟ้าอิสระ นอกจากบริษัทฯ
ทั้งสองจะทำประกันภัยคุ้มครองในด้านทรัพย์สินและการสูญเสียรายได้เนื่องจากธุรกิจหยุดชะงักแล้ว
บริษัทฯ ทั้งสองยังได้ทำประกันภัยการชำรุดของเครื่องจักร (Machinery Breakdown)
ไว้สำหรับโรงไฟฟ้า SPP (118 เมกกะวัตต์) และโรงไฟฟ้า IPP (700 เมกกะวัตต์) ด้วย

ในด้านธุรกิจการขนส่งผลิตภัณฑ์น้ำมันและผลิตภัณฑ์ปิโตรเคมี บจ. ไทยออยล์มารีน
ได้ทำประกันภัยคุ้มครองตัวเรือ (Hull and Machinery)
และได้เข้าเป็นสมาชิกของชมรมความคุ้มครองและการชดใช้ (Protection and Indemnity
Club) ชื่อ
The Shipowners’ Mutual Protection and Indemnity Association (Luxembourg)
ตลอดจนได้ทำประกันภัยคุ้มครองทรัพย์สินอื่นๆ และอะไหล่เครื่องจักรเรือที่เก็บไว้ในคลังสินค้าของ
บจ. ไทยออยล์มารีน

5.4 เงินลงทุนในหุ้นทุนของบริษัทย่อยและบริษัทที่เกี่ยวข้องกันของบริษัทฯ

ณ วันที่ 31 ธันวาคม 2548 และ วันที่ 30 มิถุนายน 2549 เงินลงทุนในหุ้นทุนของบริษัทย่อย
และบริษัทที่เกี่ยวข้องกันของบริษัทฯ
มีมูลค่าสุทธิหลังหักค่าเผื่อการด้อยค่าของเงินลงทุนตามวิธีส่วนได้เสียกรณีบริษัทย่อยของบริษัทฯ
และตามวิธีราคาทุนกรณีบริษัทที่เกี่ยวข้องกันของบริษัทฯ มีจำนวนเท่ากับ 18,888 ล้านบาท และ
18,918 ล้านบาท โดยคิดเป็นร้อยละ 17 และร้อยละ 16 ของสินทรัพย์รวมทั้งหมดของบริษัทฯ
ตามลำดับ โดยสามารถดูรายละเอียดการถือหุ้นของบริษัทฯ ในบริษัทย่อยและบริษัทอื่นๆ ที่บริษัทฯ
ถืออยู่ในข้อ 2.2 “ภาพรวมการประกอบธุรกิจ”

5.5 นโยบายการลงทุนในบริษัทย่อย

บริษัทฯ มีนโยบายการลงทุนในบริษัทย่อย และบริษัทอื่นที่บริษัทฯ จะลงทุนในอนาคต
เพื่อสนับสนุนหรือส่งเสริมธุรกิจของบริษัทฯ หรือเป็นการเพิ่มความแข็งแกร่งให้กับกลุ่มบริษัทฯ

ในการกำกับควบคุมดูแลการดำเนินงานของบริษัทย่อย บริษัทฯ
ในฐานะผู้ถือหุ้นจะแต่งตั้งตัวแทนจากบริษัทฯ ไปร่วมประชุมในฐานะผู้ถือหุ้น และผู้แทนบริษัทฯ
มีหน้าที่ในการออกเสียงในที่ประชุมใหญ่ผู้ถือหุ้นตามที่คณะกรรมการบริษัทฯ
ได้ให้หลักการหรือแนวทางไว้

นอกจากนี้ บริษัทฯ จะส่งผู้แทนบริษัทฯ เข้าไปเป็นกรรมการและ/หรือ ผู้จัดการของบริษัทย่อย
โดยผู้แทนบริษัทฯ อาจประกอบด้วย ประธานคณะกรรมการ กรรมการอำนวยการ กรรมการ
ผู้บริหารระดับสูงของบริษัทฯ
หรือบุคคลภายนอกซึ่งเป็นผู้มีคุณวุฒิและประสบการณ์เหมาะสมกับกิจการนั้นๆ
และเป็นบุคคลที่ไม่มีผลประโยชน์ขัดแย้งในทางธุรกิจกับบริษัทย่อยโดยตรง
ซึ่งผู้แทนดังกล่าวจะบริหารจัดการกิจการของบริษัทย่อยดังกล่าว
ตามหลักเกณฑ์และวิธีการที่ระบุในข้อบังคับของบริษัทฯ บริษัทย่อย
ดังกล่าว และกฎหมายอื่นที่เกี่ยวข้อง